คือตอนนี้หนูรับประทานยาฟาวิพิราเวียร์รักษาอาการโควิดอยู่ แล้วหนูกินยาคุมอยู่ด้วย ตัวยาฟาวิพิราเวียร์จะไปลดประสิทธิภาพของยาคุมมั้ยคะ
สวัสดีค่ะ ยาคุมกำเนิดแบบแผงรายเดือนที่เป็นฮอร์โมนรวมนั้น เป็นยาที่มีประสิทธิภาพสูงในการคุมกำเนิด หากได้กินต่อเนื่องกันจนหมดแผงแต่เป็นยาชนิดที่อาจจะทำปฏิกิริยากับยาอื่นๆได้เช่นกลุ่มยาฆ่าเชื้อแบคทีเรีย ยาต้านวัณโรค การใช้ยาอื่นๆร่วมไปด้วยจึงควรอยู่ภายใต้การดูแลของแพทย์จากการสืบค้นของแพทย์ ยังไม่พบว่ายาคุมกำเนิดชนิดฮอร์โมนรวมแบบแผงกับยาต้านไวรัสฟาวิพิราเวียร์จะมีการทำปฏิกิริยากันอย่างชัดเจน จนทำให้ส่งผลต่อประสิทธิภาพของการคุมกำเนิด จึงน่าจะใช้ร่วมกับไปได้ แต่อย่างไรก็ตามกลุ่มยาต้านไวรัสที่คล้ายกันบางตัวเช่น Lopinavir/ritonavir หรือ Darunavir (ใช้ในผู้ป่วย HIV) อาจจะส่งผลต่อประสิทธิภาพยาคุมกำเนิดได้ และเนื่องจากประสบการณ์การใช้ยาฟาวิพิราเวียร์กับยาคุมกำเนิดอาจจะยังมีไม่มากนัก จึงยังบอกไม่ได้แน่ชัด 100% แนะนำการแจ้งแพทย์ที่ดูแลและรักษาโรคโควิดให้ทราบอีกครั้ง หรือถ้าไม่สบายใจ สามารถใช้ถุงยางอนามัยควบคู่ไปด้วยระหว่างที่กินยาต้านไวรัสอยู่ค่ะ